Държавен вестник, бр. 51, 2018 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  51
1.4. Способности, постигани с реализацията на проекта
Проведеният задълбочен анализ на сценариите за действие в отговор на криза недвусмислено показа, 
че реализацията на проекта ще гарантира преодоляването на дефицита от способности на въоръжените 
сили на Република България за неутрализиране на широк спектър от въздушни, наземни и морски за-
плахи при всякаква метеорологична обстановка и време от денонощието. Чрез него се постига и необхо-
димата оперативна съвместимост със съюзниците от НАТО и ЕС.
Дефицитът от способности е посочен в т. 2.2 от настоящия документ.
1.5. Задачи на проекта
Основната задача на проекта е да определи необходимите параметри и дейности за придобиване и 
експлоатация на нов тип боен самолет за нуждите на Въоръжените сили на Република България. 
За нейното постигане се решават следните частни задачи:
· определяне на обхвата на проекта;
· определяне на времевите параметри на проекта;
· определяне на финансовата рамка на проекта.
Решаването на посочените задачи ще способства за вземане на информирано решение от Народното 
събрание относно реализацията на проекта за инвестиционен разход за придобиване на нов тип боен 
самолет за нуждите на Въоръжените сили.
1.6. Проектна готовност
Настоящият проект за инвестиционен разход се явява актуализирана версия на проекта за инвестиционен 
разход, приет с Решение на Народното събрание на 2.06.2016 г., обнародвано в ДВ, бр. 43 от 7.06.2016 г. При 
актуализацията на проекта са отчетени препоръките от доклада на Временната парламентарна комисия за 
проучване изпълнението на процедурата по избор на нов тип боен самолет, както и отговорите на изпрате-
ното от Министерството на отбраната Искане за предоставяне на предложение (Request for Proposal – RFP, 
рег. № RN217003-001-04/3-51/27.10.2016 г.) до потенциалните страни доставчици на многоцелеви самолети.
Вариантите за реализация на проекта „Придобиване на нов тип боен самолет“ са предложени на базата на 
анализ на получените отговори на изпратените от Министерството на отбраната „Искане за предоставяне 
на информация за придобиване на нов модел основен боен самолет“ за нови и употребявани многоцелеви само-
лети до девет държави (Request For Information – RFI, рег. № 30-05-269/24.01.2011 г.) препоръките на Времен-
ната парламентарна комисия за проучване изпълнението на процедурата по избор на нов тип боен самолет, 
отговорите на изпратените от Министерството на отбраната искания за предоставяне на предложение, 
както и проведените срещи в Министерството на отбраната с потенциални страни доставчици в периода 
след приемането на доклада на Временната парламентарна комисия. Всички варианти (типове самолети), 
предложени в настоящия проект за инвестиционен разход, удовлетворяват утвърдените от министъра на 
отбраната „Оперативни и тактико-технически изисквания към новия модел основен боен самолет на бъл-
гарските ВВС и изисквания към подготовката на личния състав“ (рег. № 400-6575/21.09.2010 г. – приети от 
Съвета по отбрана към министъра на отбраната през месец септември 2010 г.).
Министерството на отбраната има готовност след приемане на актуализирания проект за инвестици-
онен разход от Народното събрание да изпрати отново „Искане за предоставяне на предложение“ (RFP) до 
потенциалните страни доставчици на многоцелеви самолети, така както е залегнало в т. 3 от заключения-
та (раздел X) от доклада на Временната парламентарна комисия за проучване изпълнението на процедурата 
по избор на нов тип боен самолет.
2. НЕОБХОДИМОСТ ОТ НОВ ТИП БОЕН САМОЛЕТ
Необходимостта от придобиване на нов тип боен самолет за ВВС на Република България произтича 
от задълбочаващото се противоречие между важните задачи в системата за национална и колективна 
сигурност, от една страна, и от остаряващата и отхождаща авиационна техника и очертания сериозен 
дефицит от способности, от друга. 
Остарелият самолетен парк допълнително възпрепятства въвеждането на важни регламенти и дирек-
тиви на ЕС и национални планове и програми за реализирането на ключови инфраструктурни, транс-
портни и комуникационни проекти в България.
2.1. Задачи на ВВС
В системата за национална и колективна сигурност на българските ВВС се определят важни задачи, 
постановени с редица национални и съюзни документи. В преобладаващата си част тези задачи изискват 
модерна и боеспособна изтребителна авиация.
2.1.1. Задачи на ВВС, произтичащи от национални документи
Военновъздушните сили като неразделна част от  въоръжените сили (ВС) на Република България 
имат неотменим ангажимент по гарантиране суверенитета, сигурността и независимостта на страната и 
защита на нейната териториална цялост съгласно Конституцията на Република България.
Законът за отбраната и въоръжените сили на Република България конкретизира горепосоченото 
задължение, като тези ангажименти могат да се изпълняват самостоятелно или съвместно с формиро-
вания от въоръжените сили на съюзни държави, което налага постигане на оперативна съвместимост от 
въоръжените сили на страната.
Стратегията за национална сигурност налага развитие на адекватни отбранителни способности  за 
отговор на асиметрични заплахи, висока динамика, неопределеност, нееднозначни и сложни за прогно-
зиране процеси на външната среда за сигурност.
Произтичащите отговорности на въоръжените сили на Република България от горепосочените осно-
вополагащи национални документи са детайлизирани като задачи на ВВС в Програмата за развитие на